« Mon país », Antòni Tozy

O Nerac, mon país, vila on soi vasut

Un matin d’estiu per seguèras,

País on èi popat, vila on èi viscut

Dens los plasers e las misèras.

T’aimi Nerac, ò ma beròia reina

Vielha per ton renom mès joena per l’esperit,

Vila que nòste Henric un jorn avè causit

End’i córrer la patanteina.

O Nerac, mon país ; aimi tos carrelòts

On, quan èri grahús, lo long de las rolhèras

Aimavi de bastir de petitas paishèras

Ende har nadar mos esclòps.

O Nerac, on èi trichat a las boletas,

A l’òra on lo bròc blanc hè córrer los cans hòus,

On soi anat tan soent gahar cagalinhas

A la hont de las tres popetas.

O Nerac, mon país, aimi ton vielh castèth

*Temoèn* totjorn *debot* de la grandor passada

On vai lo seniçon dinca sus la teulada

Bien a portada de l’ausèth.

T’aimi damb to fauborc on dens cada maison

Hornilha un regiment de mostosa marmalha,

Sens contar lo joquèr per lotjar la poralha

E lo cortilh per un tesson.

Aimi tos lavadèrs, on las mudas se’n van

Devisar suu vesin, au brut de la malhòca,

Aimi lo pishorlet de ta vielha Puzòca

On cada ostau a son emban.

Ta garena, tos prats, ta Vaísa graciosa

Dont la marcha se’n va totjorn doçamenòt,

Tas aigas de Sent-Joan que ploran sus l’arròc

E Pica-Sot la generosa.

País on lo sorelh en confir l’arrasim

Hè borir lo gaspòt e pishar lo bon vin,

País on lo bon vin hè vàser las cançons

Acorsar los pelhòts e tumar los potons.

Aimi tos carnavals per tas bonas tartièras.

T’aimi quan per Nadau hès borir l’estofat,

T’aimi, país de flors e país de caucèras

País deus patissons e deus canhòts trufats.

O Nerac, mon país, aimi tos environs

On èi tan segassat dens mas joenas annadas,

On èi huretejat tas sègas embaumadas

Per levar nis e panar flors.

O Nerac, Larrosset, Malò, Vaquèr, Tauzieta,

Cassanel, Lo Tastar, Lo Pin, La Tor, Tifon,

Lo Grezau, Seguinòt, La granja, Monicon,

País cotats per l’escampeta.

Que vs’aimerèi totjorn, environs de Nerac,

País qu’èi tan corrut, país qu’èi tan pescat,

Bèth-Paumas, Paisheron, La Saubòla, Sorbèth,

Senta-Regonda, Nezerèth,

L’ila de Recalhau on lo peish se remisa,

País on an lèu hèit de plear son pairòt,

Sens contar los arrius qui pishan dens Vaísa

De Sen-Quentin a Poda-Còth.

O Nerac, mon país ; la Breisha, Hont-Tindèla,

La carrèra deu miei, Gaujat, los tres esclòps

Lo Grifon, sovenir d’autes còps

On s’es tirat tan de flanèla

Lo Pont-Nau surnomat pont de la rebèria,

Ton Pont-Vielh tot boçut, tos cais, ton priorat,

Ta glèisa, ton molin, l’enclusa, lo pavat

E ta crumosa taneria.

Que vs’aimerèi totjorn quartièrs tan renomats

On los tipes *farçurs* son contats a paladas,

Escorras, carrelòts, placetas bien aimadas,

País deu gran Cocò, lo minjaire de gats.

O Nerac, Lo Pinguet, Vent-Ploi lo trompetaire,

Valentin e Lauga, Truau lo sabatèr,

Catalina, Blanquet, Pedaròs, Nolivèr,

E Rossini lo violonaire.

O Nerac, mon país, vila on soi vasut

Un matin d’estiu per seguèras,

País on èi popat, vila on èi viscut

Diu te garda de las misèrias

« Mon pays » - Antony Tozy

O Nérac, mon pays, ville où je suis né

Un matin d’été pour les moissons

Pays où j’ai tété, ville où j’ai vécu

Dans les plaisirs et les misères.

Je t’aime Nérac, au ma belle reine

Vieille par ton renom mais jeune par l’esprit,

Ville que notre Henri un jour avait choisie

Pour y courir la patenteine.

O Nérac, mon pays, j’aime tes ruelles,

Où quand j’étais crasseux, le long des rigoles

J’aimais construire de petits barrages

Pour faire nager mes sabots.

O Nérac, où j’ai triché aux billes,

A l’heure où l’aubépine fait courir les chiens fous,

Où je suis souvent aller attraper des têtards

A la fontaine des trois tétines.

O Nérac, mon pays, j’aime ton vieux château

Témoin toujours debout de la grandeur passée

Où le séneçon grimpe jusque sur la toiture

Bien a portée de l’oiseau.

Je t’aime avec tes faubourgs où dans chaque maison

Fourmille un régiment d’enfant au visage barbouillé,

Sans oublier le poulailler pour loger la volaille

Et le courtil pour le cochon.

J’aime tes lavoirs où les muettes vont

Parler du voisin, au bruit du battoir

J’aime le filet d’eau de ta vieille Puzoque

Où chaque maison à son auvent.

Ta Garenne, tes prés, ta Baïse gracieuse

Dont la marche s’en va toujours doucettement,

Tes eaux de Saint-Jean qui pleurent sur la roche

Et Pique-Sot la généreuse.

Pays où le soleil en mûrissant le raisin

Fait bouillir le grapillon et couler le bon vin,

Pays où le bon vin fait naître les chansons

Poursuivre les jupons et claquer les baisers.

J’aime tes carnavals pour tes bonnes tourtières.

Je t’aime quand pour Noël tu fais bouillir l’étouffé,

Je t’aime, pays de fleurs et pays de crêpes

Pays des patissons et pâtés truffés.

O Nérac mon pays, j’aime tes environs

Où j’ai tant flirter dans mes jeunes années,

Où j’ai tant fureter tes haies embaumées

Pour dénicher et voler des fleurs.

O Nérac, Larrousset, Malo, Vaquer, Tauziette

Cassanel, Le tasta, Le Pin, La Tour, Tifon,

Le Grézaou, Seguinot, La Grange, Mounocoun,

Pays renommés pour l’escapade.

Je vous aimerai toujours environs de Nérac,

Pays que j’ai tant parcouru, pays où j’ai tant pêché,

Bèth-Paumas, Paisheron, La Saubole, Sorbèth,

Sainte Radegonde, Nazareth,

L’ila de Recalhau où le poisson se cache

Pays où l’on vite fait de remplir son panier,

Sans compter les ruisseaux qui coulent dans Baïse

De Saint-Quentin à Poda-Cot.

O Nérac, mon pays ; La Breisha, la fontaine Tindelle,

La rue du milieu, Gaujat, les trois sabots,

Le Griffon, souvenirs d’autrefois

Où l’on s’est souvent dévêtus.

Le Pont-Neuf surnommé le pont de rebèria,

Ton Pont-Vieux tout bossu, tes quais, ton prieuré,

Ton église, ton moulin, l’écluse, le pavé

Et ta tannerie enfumée.

Je vous aimerai toujours quartiers tant renommés

Où les farceurs se comptaient à la pelle,

Fossés, ruelles, placettes bien aimées,

Pays du grand Coco, le mangeur de chats.

O Nérac le Pinguet, Vent-Pluie le trompettiste,

Valentin et Lauga, Truau le cordonnier,

Catherine, Blanquet, Pedaros, Noliver,

Et Rossini le violoniste.

O Nérac, mon pays, où je suis né

Un matin d’été pour les moissons,

Pays où j’ai tété, ville où j’ai vécu

Dieu te garde des misères.